239 
Meddelelser om Færøernes Fugle 
med særligt Hensyn til Nolsø. 
2den Række. 
Efter skriftlige Oplysninger fra P. F. Petersen, Nolsø. 
Ved 
Knud Andersen . 
Forelagt den 17de Marts 1899. 
Nærværende Række af Iagttagelser slutter sig som Fortsættelse 
til mine „Meddelelser om Færøernes Fugle med særligt Hensyn til 
Nolsø“, trykte i Naturhistorisk Forenings Aarsskrift for 1898 
(p. 315—426; Særtryk p. 315—427). Næsten alle Oplysningerne 
skyldes den udmærkede Fuglekender, Færingen P. F. Petersen paa 
Nolsø. Det fortjener at fremhæves, at Petersen er den første og 
hidtil den eneste paa Færøerne, der fører regelmæssige, næsten 
daglige Optegnelser over Fugle. Hans „Dagbog“ vil, om den fort¬ 
sættes med samme Stadighed og Nøjagtighed, blive en af de bedste 
og sikreste Hjælpekilder for den, der en Gang paatager sig det 
Aar for Aar mere nødvendige Arbejde: at give en tidssvarende 
Oversigt over Færøernes Fugle. 
Meddelelserne ere ordnede i to Afsnit: det første omhandler 
Nolsø’s Fugle i 1897 og 1898, i det sidste har jeg samlet nogle 
faa Fugle-Iagttagelser fra andre Færøer. 
